**BTKM110BA Médiaszövegek elemzése**

Mészáros Péter - meszarospeter88@gmail.com - meszaros.peter@arts.unideb.hu

*szerda 10:00–12:00, fszt. 1/1.*

## **A kurzus leírása**

A Médiaszövegek elemzése szeminárium két nagy egységre tagolódik. A félév első fele szaktanári bevezetőből áll, amely megvilágítja a médiaszövegek elemzéséhez szükséges fogalmakat és módszereket. Már a félév e szakaszában is végzünk közös elemzéseket, melyek tárgya egy tévéfilmsorozat, filmjelenet, vagy újságcikkek korpusza.

A félév második felében is folytatódnak a közös elemzések, emellett azonban minden hallgatónak be kell mutatni egy adott médiaszöveg (tévéműsor, újságcikk, reklám, videoklip) meghatározott szempontú, az elsajátított módszereken alapuló elemzését.

**Követelmények, feladatok**

A jegyszerzés feltétele: zárthelyi dolgozat a félév első felének anyagából, illetve szóbeli referátum és szemináriumi dolgozat. Feltétel továbbá a rendszeres órai jelenlét (csak három hiányzás megengedett), az órai feladatok elvégzése, illetve a határidők (kiselőadás megtartása, dolgozat leadása) pontos betartása. A határidők elmulasztása befolyásolja a félév végi érdemjegyet.

A dolgozat formai követelményei:

- terjedelme négy oldal, 12-es betűvel, másfeles vagy szimpla sorközzel;

- az első oldalon: név, a munka címe, a témaválasztás rövid indoklása, a kutatói kérdés megfogalmazása, az elemzési szempontok kijelölése;

- a második oldalon: rendszerezett vázlat szóbeli előadáshoz, mely tartalmazza az idézeteket és a hivatkozásokat is (lapszámmal);

- a harmadik és negyedik oldalon: az elemzés eredményeinek, tapasztalatainak összefoglalása (folyamatos szöveg), végül a dolgozatban hivatkozott szakirodalom (minimum három tétel, pontos bibliográfiai adatokkal);

Az elkészült szövegeket a kurzus e-learning felületén kell feltölteni az adott feladathoz tartozó pontban.

A félév során óráról órára meg kell nézni az HBO *Győzelmi sorozat: A Lakers dinasztia felemelkedése (Winning Time: The rise of the Lakers dynasty)* (2022) c. sorozat első évadának egy-egy epizódját.

**Témakörök**

1. Bevezetés, a feladatok kijelölése (szept. 6.)
2. Média- és kultúrakutatás (szept. 13.) [1. részt a sorozatból]
3. Kulturális és médiaszövegek elemzése – tartalomelemzés, szemiotikai elemzés (szept. 20.) [2. részt a sorozatból]
4. az elbeszélés-elemzés modelljei – Propp, Barthes, Bremond, Greimas, Genette (szept. 27.) [3-4. részt a sorozatból]
5. Elbeszélés és idő (Genette, Ricœur), leírás, elbeszélés és szereplők, elbeszélés és narrátor (okt. 4.) [5-6. részt a sorozatból]
6. Kódok, hordozók, műfajok és paratextusok (okt. 11.) [7-8. részt a sorozatból]
7. Kulturális és médiaszövegek elemzése – Tipológiai megközelítések: műfaji elemzés, szerzői kutatás, sztárkutatás (okt. 18.) [9-10. részt a sorozatból]
8. Zh (okt. 25.)
9. Referátumok, elemzések (nov. 15.) [6 ember]
10. Referátumok, elemzések (nov. 22.) [6 ember]
11. Referátumok, elemzések (nov. 24. 12:00-15:30) [10 ember]
12. A dolgozatok leadási határideje (nov. 26. 22:00)
13. Félév lezárása, várható féléves jegy és javító időpont megbeszélése (nov. 29.)

**Ajánlott irodalom**

* Jane Stokes, Kulturális és médiaszövegek elemzése, in. A média- és kultúrakutatás gyakorlata,Budapest-Pécs, Gondolat Kiadó, 2008, 61-110.
* Jostein Gripsrud, Narratológia: az elbeszélés formái és funkciói, in. Médiakultúra, médiatá sadalom, Budapest, Új Mandátum Könyvkiadó, 2007, 173-205.

Az oktató az órán további kötelező és/vagy ajánlott szövegeket adhat meg.